În timpul celui de-al Doilea Război Mondial, în perioada octombrie 1943-iulie 1944, au fost lansați în România 10 parașutiști evrei și alți 22 în alte țări est-europene. Parașutarea lor a făcut parte dintr-o operațiune de "intoxicare" a Germaniei hitleriste, care trebuia convinsă că aliații vor deschide "al doilea front" în estul Mediteranei și în Balcani, și nu în Normandia, operațiune care a fost proiectată la Conferința de la Teheran din anul 1943 a celor trei lideri aliați: Roosevelt, Churchill și Stalin.